Мемарыял «Алея Герояў» (Гомель)

**Мемарыял «Алея Герояў»** () — мемарыяльны комплекс і алея Герояў у горадзе Гомелі Беларусі. Размешчаны ў скверы па вуліцы Савецкай.

## Гісторыя 
19 жніўня 1941 года пасля масіраванага штурму гітлераўцы ўварваліся ў Гомель. Звыш двух гадоў і трох месяцаў Гомель знаходзіўся ў акупацыі. Нягледзячы на акупацыйны рэжым, у горадзе і яго ваколіцах пачаўся ўзброены супраціў захопнікам. Барацьбу з ворагам узначалілі абласны і гарадскі падпольныя камітэты КП(б)Б на чале з І. П. Кожарам і Е. І. Барыкіным.

У ходзе Гомельска-Рэчыцкай наступальнай аперацыі войскаў Беларускага фронту (камандуючы генерал арміі К. К. Ракасоўскі), якая праводзілася 10—30 лістапада 1943 года, пачалося імклівае вызваленне гарадоў і раёнаў Гомельскай вобласці ад акупантаў.

26 лістапада 1943 года громам 20 артылерыйскіх залпаў з 224 гармат Масква адсалютавала перамозе войскаў Беларускага фронту — вызваленню ад гітлераўскіх захопнікаў першага абласнога цэнтра БССР, горада Гомеля.

У брацкай магіле былі пахаваны астанкі 129 воінаў і партызан, якія загінулі ў баях за Гомель у 1941 і 1943 гадах.

У 1952 годзе на брацкай магіле быў усталяваны помнік — скульптура салдата.

У 2014 годзе пасля рэстаўрацыі на месцы брацкага пахавання воінаў і партызан устаноўлена скульптура салдата.

## Апісанне 
Алея Герояў і мемарыяльны комплекс размешчаны ў скверы па вуліцы Савецкай у Гомелі. Цэнтральная частка мемарыяльнага знака зроблена ў выглядзе аркі, якая добра бачная з вуліцы Савецкай. У самым цэнтры размясцілася скульптура салдата, якая знаходзілася на гэтым месцы раней, а цяпер рэканструяваная. Па абодва бакі аркі размяшчаюцца дзве сцяны, на якіх размешчаны 44 памятныя дошкі з інфармацыяй пра абаронцаў Айчыны, пахаваных тут у брацкай магіле. У ёй спачываюць астанкі 135 удзельнікаў абароны Гомеля ў жніўні 1941 года, партызан, падпольшчыкаў, а таксама тых, хто вызваляў горад у лістападзе 1943 года.

Уздоўж цэнтральнай алеі ўстаноўлена 41 памятная стэла. На іх увекавечаны імёны Герояў Савецкага Саюза і поўных кавалераў Ордэна Славы, лёс якіх быў звязаны з Гомелем. У іх ліку ўраджэнцы горада над Сожам, воіны, якія прымалі ўдзел у вызваленні горада, а таксама тыя, хто пражываў і працаваў тут.

На алеі Герояў устаноўлены стэлы з імёнамі:

* Анатоль Васільевіч Бажэнаў
* Емяльян Ігнатавіч Барыкін
* Пётр Харытонавіч Басянкоў
* Яўген Абрамавіч Бірбраер
* Цімафей Сцяпанавіч Барадзін
* Павел Мікалаевіч Буйневіч
* Віктар Дзмітрыевіч Вятошкін
* Уладзімір Васільевіч Гамзін
* Паліна Уладзіміраўна Гельман
* Павел Якаўлевіч Галавачоў
* Барыс Пятровіч Гушчын
* Рыгор Кірылавіч Дзенісенка
* Іосіф Іванавіч Дзякаў
* Навум Ільіч Жолудзеў
* Мікалай Васілевіч Зябніцкі
* Аляксандр Лаўрэнцьевіч Ісачанка
* Барыс Піліпавіч Калач
* Іван Емяльянавіч Каленікаў
* Ілья Барысавіч Катунін
* Ілья Паўлавіч Кожар
* Мікалай Аляксеевіч Кажушкін
* Рыгор Якаўлевіч Кароль
* Фёдар Пятровіч Котчанка
* Сімон Давідавіч Крэмер
* Мікалай Афанасьевіч Лебедзеў
* Аляксандр Ільіч Лізюкоў
* Пётр Ільіч Лізюкоў
* Павел Мацвеевіч Мешчаракоў
* Канстанцін Фаміч Міхаленка
* Васіль Піліпавіч Мухін
* Мікалай Арсенцьевіч Неўскі
* Павел Уладзіміравіч Несцяровіч
* Кірыл Нікіфаравіч Осіпаў
* Дзмітрый Нікандравіч Пенязькоў
* Васіль Георгіевіч Сярогін
* Пётр Сідаравіч Сінчукоў
* Георгій Міхайлавіч Склязнёў
* Пётр Сямёнавіч Стракалаў
* Аляксандр Андрэевіч Філімонаў
* Барыс Андрэевіч Царыкаў
* Юрый Абрамавіч Шандалаў

## Крыніцы 
## Спасылкі 
* 

Катэгорыя:Мемарыяльныя комплексы Беларусі
Катэгорыя:Помнікі Вялікай Айчыннай вайны ў Беларусі
Катэгорыя:1952 год у Гомелі